Tyskland har vunnet Eurovision Song Contest to ganger: i 1982 og 2010. Samtidig har landet kommet sist syv ganger, senest i 2015 og 2016. Den første seieren kom på landets 27. forsøk, da Nicole vant en klar seier med «Ein bißchen Frieden» i 1982. Landets andre seier kom i Oslo i 2010 med Lena og «Satellite». Tross i en rekke sisteplasser, har Tyskland også hatt stor suksess i konkurransen. I 1962 fikk Conny Froebess og «Zwei kleine Italiener» en sjetteplass, og sangen ble en stor slager over hele Europa. Tre tredjeplasser fulgte på rad i 1970–1972, og i 1979 fikk landet en ny storslager med «Dschinghis Khan». I 1980 og 1981 endte Tyskland på andreplass, før landet fikk sin første seier i 1982. To nye andreplasser fulgte i 1985 og 1987, og to tredjeplasser i 1994 og 1999.